**Texnofest Azərbaycan** — 2021-ci ildən etibarən Azərbaycanda keçirilən aerokosmik və texnologiya festivalı.

2021
----

Azərbaycan ilk dəfə 2021-ci ildə Teknofest Aviasiya, Kosmos və Texnologiya sahələri üzrə festivalda iştirak edib. Festivalın sərgi hissəsində Rəqəmsal İnkişaf və Nəqliyyat Nazirliyi tərəfindən qurulmuş Azərbaycan Milli Pavilyonunda 11 yerli şirkət və startapın məhsul və həlləri nümayiş olunub, həmçinin ölkəmizin yerli istehsalı olan pilotsuz uçuş aparatları sərgilənib. Tədbir çərçivəsində təşkil olunan hava şoularında Azərbaycan Hərbi Hava Qüvvələrinin peşəkar pilotları "MiQ-29" qırıcı təyyarələri ilə solo pilotaj uçuşları həyata keçiriblər. Tədbirdə Azərbaycanın Müdafiə Nazirliyi tərəfindən iki "MiQ-29" təyyarəsi, eləcə də Müdafiə Sənayesi Nazirliyi tərəfindən "İti qovan", "Orbiter 2", "Orbiter 3", "Orbiter 4" kimi pilotsuz hava vasitələri də sərgilənib. "MiQ-29" təyyarələri beş gün ərzində İstanbulda hava şoularında da iştirak edib.

2022
----

Teknofest Azərbaycan tədbirinin 2022-ci ilin 26–29 may tarixlərində "Bakı Kristal Zalı" və Dənizkənarı bulvar ərazisində keçirilib. Festivalın təşkilatçıları "Türkiyə Texnologiya Komandası" — T3 Fondu, Azərbaycan Respublikasının Rəqəmsal İnkişaf və Nəqliyyat Nazirliyi və Türkiyə Respublikasının Sənaye və Texnologiya Nazirliyidir. Yarışlarda beynəlxalq iştirakçıların da iştirak edib. Dünyanın müxtəlif ölkələrindən olan iştirakçılar texnologiya müsabiqələrinə qatılıblar.

Həmçinin akademik tərəfdaşlar isə ADA Universiteti, Azərbaycan Texniki Universiteti və Milli Aviasiya Akademiyasıdır.

Tədbir çərçivəsində Azərbaycan Hərbi Hava Qüvvələrinin "MİQ-29" qırıcı təyyarələri, Türkiyənin Solotürk və Türk Ulduzları aerobatika komandaları, Bayraktar Akıncı PUA-sı, Hürkuş təlim təyyarəsi və T-129 helikopterləri uçuşlar həyata keçiriblər.

İstinadlar
----------

1. ↑  "Texnofest aerokosmik və texnologiya festivalı". teknofest.az. 2022-02-25 tarixində arxivləşdirilib. İstifadə tarixi: 2022-02-09.
2. ↑  "Azərbaycan hərbi texnikaları "Teknofest-2021" festivalında nümayiş olunur". www.azerbaycan24.com. 2022-02-09 tarixində arxivləşdirilib. İstifadə tarixi: 2022-02-09.
3. ↑  "Azərbaycan "Teknofest"də 11 startapla təmsil olunur". ikisahil.az. 2022-02-09 tarixində arxivləşdirilib. İstifadə tarixi: 2022-02-09.
4. ↑  "Azərbaycan "Teknofest-2021" festivalında təmsil olunur". azertag.az. 2022-02-09 tarixində arxivləşdirilib. İstifadə tarixi: 2022-02-09.
5. 1 2  "Teknofest Təşkilatçılar". teknofest.az. 2022-02-25 tarixində arxivləşdirilib. İstifadə tarixi: 2022-02-12.
6. ↑  "Azərbaycanda keçiriləcək "Texnofest-2022" festivalının vaxtı məlum olub". report.az. 2022-02-12 tarixində arxivləşdirilib. İstifadə tarixi: 2022-02-12.
7. ↑  "Azərbaycanda "Texnofest-2022" festivalının nə vaxt keçiriləcəyi açıqlandı". sputnik.az. 2022-02-12 tarixində arxivləşdirilib. İstifadə tarixi: 2022-02-12.
8. ↑  "Azərbaycanda keçiriləcək "Texnofest-2022" festivalına qeydiyyat başlayıb". apa.az. 2022-02-12 tarixində arxivləşdirilib. İstifadə tarixi: 2022-02-12.
9. ↑  "Texnofest-2022 Azərbaycanda keçiriləcək". modern.az. 2022-02-12 tarixində arxivləşdirilib. İstifadə tarixi: 2022-02-12.
10. ↑  ""TEKNOFEST Azərbaycan" festivalında aviaşou keçirildi". 2022-06-04 tarixində arxivləşdirilib. İstifadə tarixi: 2022-06-28.

Xarici keçidlər
---------------

Texnofest Azərbaycan — Instagram səhifəsi